סוויד (מאחור, בחולצה כחולה ארוכה) במהלך צילומי "שלום סומסום"
**יוּסֻף (ג'ו) סוויד** (בערבית: **يوسف سويد**; נולד ב-22 ביוני 1976) הוא שחקן קולנוע וטלוויזיה, במאי תיאטרון ורקדן ערבי-ישראלי.

ביוגרפיה
--------

יוּסֻף סוויד נולד בחיפה, ישראל, למשפחה ערבית-נוצרית אדוקה. נאלץ ללמוד במסגרות חינוך יהודיות בעיר הולדתו, ועל כן אמר לו אביו: "יוסוף, תזכור שאתה פלסטיני". הוריו שלחו אותו גם למורה לערבית. היה חבר במקהלה של הכנסייה המרונית ששרו בערבית. סוויד סיפר שבצעירותו "הייתי מתחיל עם בחורות יהודיות ולא אומר שאני ערבי. ואז מאוחר יותר, כשזה הצליח, דווקא כן הייתי אומר. חלקן עזבו אותי בגלל זה". בתגובה לכך הוציאו בארגוני הנשים בישראל גינוי חריף לסוויד כי השיג קשרים אינטימיים עם נשים יהודיות במרמה.

הוא בוגר מגמת התיאטרון של אוניברסיטת תל אביב.

קריירה
------

החל דרכו בתיאטרון כשהצטרף לצוות השחקנים של התיאטרון הערבי-עברי שביפו, והשתתף לאורך השנים בהצגות "הערב שוב רוקדים" (1991), זוכת פסטיבל עכו "סמטת הכיסאות הלבנים" (1996), זוכת פסטיבל חיפה להצגות ילדים "אח אח בום טראח" (2003), "דרקון" (2004) ו"רעולים" (2005).

במהלך הקריירה התיאטרונית שלו שיחק אצל רות קנר ב"גילוי אליהו" ב-2001, "דברים שרואים מכאן לא רואים משם" ב-2002 ו"אצל הים" בשנת 2003. כמו כן שיחק ב"ג'ודי יקירתי" בתיאטרון תמונע בשנת 2002 וב"מיתוס" (2000) וב"פלונטר" (2005) בתיאטרון הקאמרי. השתתף בהפקה הבינלאומית "השעה שלא ידענו דבר זה על זה", ובמופע המחול "יחפים". בשנת 2001 החל לביים הצגות בתיאטרון הקהילתי שברמלה, בשיתוף שחקנים ערבים ויהודים.

סוויד עוסק גם במשחק קולנועי וטלוויזיוני. ב-2002 שיחק ב"זה לא אתה זה לא אני". בשנת 2004 שיחק בתפקיד משני בסרטם של איתן פוקס וגל אוחובסקי "ללכת על המים". בשנת 2005 השתתף סוויד בטלנובלה "טלנובלה בע"מ" לצד טלי שרון ושרון אלכסנדר, וב-2006 בטלנובלה "האלופה" לצד עפר שכטר, יהודה לוי ולירז צ'רכי. בשנת 2006 שיחק שוב בסרטו של איתן פוקס "הבועה" לצד דניאלה וירצר ואוהד קנולר, עליו היה מועמד לפרס אופיר וכמו כן דיבב והפעיל את הבובה "מחבוב" בתוכנית הילדים "רחוב סומסום" בערוץ הופ!.

בשנת 2008 שיחק בסדרת הטלוויזיה "על קצות האצבעות" ובסרטו של עמוס קולק "חסר מנוחה".

בשנת 2009 הופיע בסרט הספרדי "אגורא" בתור פיטר; שבוים על ידי אלחנדרו אמנבר. 

בשנת 2010 הופיע לצד מנחי ערוץ הילדים בתור המדבב והמפעיל של בובה בשם צ'ובה, אשר משמשת כמנכ"ל ערוץ הילדים. 

בנוסף ב-2010, שיחק במספר פרקים של הסדרת דרמה-הקומית הדו-לשונית "עבודה ערבית" (شُغْل عَرَب) של סייד קשוע, ששודרה בערוץ 2 של רשת, וכן בסדרה המוקומנטרית "התסריטאי" בה הופיע סוויד בתפקיד הראשי בתור כאתב, המבוססת על חייו של סייד קשוע. 

בשנת 2011 שיחק בסדרה הדרמה הנועזת "2.3 בשבוע" בערוץ 10. כן שיחק בתפקיד אורח במספר פרקים בעונה השנייה של סדרת דרמת הפשע "עספור" של הוט. עוד בשנת 2011 גילם אסיר בעיראק בפרק אחד בסדרה "הומלנד" שבערוץ שואוטיים האמריקאי.

בשנת 2012 גילם בסדרה הישראלית "חטופים" את עבדאללה, מחבל וראש ארגון טרור, בעונה השנייה. בנוסף, בשנה זו שיחק בסרט הקנדי-צרפתי "Inch'Allah" בתור פייסל.

בשנת 2013 שיחק בסרט הפלסטיני "Omar" בתור מענה.

בשנת 2014 שיחק בסרט "זינוק בעלייה", בבימויו של אורן שטרן ובהשתתפות איתי טיראן, שלמה בראבא ועוד. בנוסף, גילם בהפקה פלסטינית-צפון אמריקאית בתור שחקן שייקספיר בסרט "Mars At Sunrise".

ב-2015 השתתך כאחת מהדמויות המרכזיות בסדרת הדרמה הנועזת"ג'וני ואבירי הגליל" מבית yes, בה סוויד משחק נער ליווי ערבי בשם קייס שמתאהבת בו אחותו בת ה-17 של ג'וני קציר (עוז זהבי), נערה יהודיה ישראלית בשם חלי קציר (ג'וי ריגר).

באותה שנה, הופיע סוויד בתפקיד הראשי בסדרה של סייד קשוע "התסריטאי", שהיא הפקה משותפת של רשות השידור וזכיינית הערוץ השני "קשת". הסדרה עלתה לשידור באוקטובר 2015 בערוץ הראשון ובדצמבר באותה השנה גם בערוץ 2. בשנה זו שיחק גם בתפקיד שאקיר חאן בסדרה "American Oddysey" בערוץ NBC האמריקאי. לפני כן, שיחק את ג'וזף בסרט הטלוויזיה של נשיונל ג'יאוגרפיק, "להרוג את ישו".

בשנת 2016 הופיע בתפקיד משני בפרק אחד בסדרה "משחקי הכס" שבערוץ HBO האמריקאי. בנובמבר באותה שנה החל לגלם את המאמן בסדרה הישראלית "פלאשבק" בערוץ הילדים.

בשנת 2018 החל לגלם את אמיר אל-חמתי בעונה השנייה של סדרת הדרמה והאקשן "כפולים".

בשנת 2019 שיחק את תפקידו של ג'ורג' סייף (שדר רדיו ובהמשך הסדרה נהפך לשר התקשורת) במיני-סדרה "אלי" ששודרה בנטפליקס. באותה השנה שיחק במותחן הפעולה האמריקאי "מתנקש אמריקאי".

בשנת 2020 שיחק בתפקיד קארים במיני סדרה האמריקאית-גרמנית "המורדת" בנטפליקס, על נערה חרדית (שירה האס) בת 19 שבורחת לברלין עקב השידוך שבחרו לה דודתה וסבתה.

בשנת 2022 גילם את רזה שהאיד, אחת הדמויות הראשיות בסדרת דרמת הפשע האוסטרית של נטפליקס, "המתים של בלום".

חייו האישיים
------------

ב-2008 נישא לבמאית תיאטרון הקאמרי היהודייה-ישראלית, יעל רונן. ב-2009 נולד לזוג בן בשם אלכסנדר סול. ב-2013 עברו בני הזוג לברלין בעקבות הצעת עבודה שקיבלה יעל. ב-2015 בני הזוג התגרשו. ב-2015 החל סוויד בזוגיות עם מגישת הטלוויזיה והרדיו היהודייה-ישראלית, עדי שילון, ובמרץ 2018 הם נישאו בטקס אזרחי בחו"ל. באוקטובר 2019 נולדה בתם.

הזוג מתגורר בברלין שבגרמניה, ומידי פעם מגיעים לארץ לטובת הפקות בהם משתתף סוויד.

קישורים חיצוניים
----------------

* יוסף סוויד, ברשת החברתית אינסטגרם
* יוסף סוויד, במיזם "אישים" לתיעוד היצירה הישראלית
* יוסף סוויד, במסד הנתונים הקולנועיים IMDb (באנגלית)
* יוסף סוויד, באתר "אידיבי", מאגר הידע העברי לקולנוע ישראלי ועולמי
* יוסף סוויד, באתר ספר הקולנוע הישראלי
* יוסף סוויד, באתר AllMovie (באנגלית)
* יוסף סוויד, במסד הנתונים הקולנועיים KinoPoisk (ברוסית)
* יוסף סוויד, בארכיון הבימה
* האלופה, ג'לל קאסום (יוסף ג'ו סוויד), באתר ynet, 24 במרץ 2006
* מרב יודילוביץ', "קוראים לזה פרינג', נכון?", באתר ynet, 1 בינואר 2009
* ערן בר-און, החבּוּבּ שמאחורי מחבּוּבּ, באתר ynet, 13 בדצמבר 2009
* אלון הדר, ערבי טוב הוא ערבי אילם: ריאיון עם יוסוף סוויד, באתר nrg‏, 15 במאי 2010
* חגית גינזבורג‏, יוסף סוויד: הממשלה רוצה שהערבים יברחו מהארץ, באתר וואלה!‏, 25 במאי 2012
* זוהר ישראל, ‏"מפחיד גם פה וגם שם. גם בתל אביב, גם בשדרות וגם בעזה", באתר ‏מאקו‏, 15 בנובמבר 2012
* תחיה ברק, ‏כשהמונוגמיה לא עובדת יותר, עוברים למונוגמיה אחרת, באתר ‏מאקו‏, 30 בדצמבר 2015
* אתר למנויים בלבד רז שכניק, "בגן הייתי הילד הערבי היחיד והאחרים היו קוראים לי 'ערבי מסריח'. לא הבנתי מה זה אומר, גם הם לא", באתר "ידיעות אחרונות", 4 בדצמבר 2018
* אתר למנויים בלבד נירית אנדרמן, "הזהות הערבית היא חלק ממני, אבל קצת נמאס לי להתעסק בזה", באתר הארץ, 5 ביוני 2019

הערות שוליים
------------

1. ↑  שרון בן דוד, "ידעתי שאהיה אבא טוב" אתר את ב 28 במאי 2010
2. 1 2 3 4 5  אלון הדר, ערבי טוב הוא ערבי אילם אתר nrg ב 5 מאי 2010
3. ↑  יצחק אטינגר, ארגוני הנשים בישראל: "יוסף סוויד הונה נשים יהודיות", "*במשפחה*", ה-27 לינואר, 2021.
4. ↑  תנו גז! הטריילר של "זינוק בעליה" אתר ynet ב 29 ביולי 2014
5. 1 2  ניר יהב,"בישראל אתה לא יכול לברוח מהערביוּת שלך. פה אפשר לנוח" וואלה, 15 בינואר 2015
6. ↑  שי ארזואן, יוסף סוויד מתגרש מיעל רונן, וואלה ב 7 באפריל 2015
7. ↑  יפעת הללי אברהם, ‏בשעה טובה: עדי שילון ויוסף סוויד התחתנו, באתר ‏מאקו‏, 6 במרץ 2018
8. ↑  יוני פרוים, עדי שילון ויוסף סוויד התחתנו, באתר ynet plus, ‏6 במרץ 2018

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15624825t (data)
* GND: 1012355160
* ISNI: 0000 0000 0523 5651
* LCCN: no2008038403
* SUDOC: 130942332
* VIAF: 37242068
* WorldCat: lccn-no2008038403

 |